b'\n_START_ARTICLE_\nPiko Dinozaver\n_START_SECTION_\nVsebina\n_START_PARAGRAPH_\nPravljica govori o de\xc4\x8dku Benjaminu, ki si je zelo \xc5\xbeelel psa. Tak\xc5\xa1nega, ki bi ga lahko peljal na sprehod in pokazal prijateljem. Tudi ime zanj je \xc5\xbee izbral - Piko. Nekega dne se mu je \xc5\xbeelja uresni\xc4\x8dila. Vendar ni dobil psa, ampak dinozavra. Poimenoval ga je Piko Dinozaver. Odpravila sta se na sprehod po mestu. Piko Dinozaver je bil zaradi svoje velikosti strahzbujajo\xc4\x8d, vendar ga je imel Benjamin kljub temu zelo rad. Pokazal ga je tudi svojim prijateljem, ki so se ga sprva bali in iz njega nor\xc4\x8devali, ker je jedel listje in travo. Benjamin in Piko Dinozaver sta se odpravila naprej po mestu do glavne ulice, kjer je Piko Dinozaver izpraznil celo trgovino s sadjem in zelenjavo. Ko sta prispela do mestnega parka, kjer so se igrali otroci, so se le-ti sprva Pika bali, vendar ko so videli, kako se Benjamin veselo spu\xc5\xa1\xc4\x8da po njegovem vratu, so se pridru\xc5\xbeili njuni igri. Kmalu so se okrog Pika za\xc4\x8deli zbirati me\xc5\xa1\xc4\x8dani in povedali, kak\xc5\xa1ne namene imajo s Pikom Dinozaverjem. A Benjamin se je s Pikom odpravil domov. Sredi poti se je Piko ustavil, saj je bil la\xc4\x8den in Benjamin je od\xc5\xa1el po zelenjavo v zelenjavni vrt. Vendar ko se je vrnil na ulico Pika ve\xc4\x8d ni bilo tam. Takrat je Benjamin videl, da stoji pred muzejem in sklenil je, da tam povpra\xc5\xa1a, ali je kdo videl Pika. Ko je vstopil v muzej, je sredi velike dvorane \xc4\x8disto tiho in nepremi\xc4\x8dno stal Piko Dinozaver. K Benjaminu je pristopil neki mo\xc5\xbe in mu povedal, da je Piko utrujen od dolge in naporne poti ter naj ga obi\xc5\xa1\xc4\x8de spet naslednji dan.\n_START_SECTION_\nPredstavitev lika\n_START_PARAGRAPH_\nPiko Dinozaver je kljub svoji velikosti prijazna in dobrosr\xc4\x8dna \xc5\xbeival. Ljudem ne stori \xc5\xbealega in se zlasti dobro razume z otroki. Zaradi svoje velikosti nenamerno uni\xc4\x8duje predmete okoli sebe.'